Jeanette Johnsen

Jeanette Johnsen (født 29. juni 1861, død 12. mars 1936 på Ljan i Aker) var en norsk billedhugger.

I 1888 tok Jeanette Johnsen lærereksamen i tegning med beste karakter («Udmerket godt»).

Høstutstillingen 
Jeanette Johnsen deltok på Høstutstillingen i 1891, 1894, 1896, 1897, 1899 og hvert år i perioden 1901–1903. Hun var også representert på den retrospektive utstillingen Høstutstillingen gjennem de første 25 år i 1932.

Verker (utvalg) 
I 1919 ble et bronseportrett som Jeanette Johnsen hadde laget av maleren Hans Fredrik Henriksen Borgen (1852–1907) en gang i 1880-årene, avduket på hans gravmæle på Vår Frelsers gravlund i Oslo. Det dreide seg om en byste modellert av Jeanette Johnsen og støpt i bronse av Ernst Poleszynskis kunststøperi i Kristiania. Bysten var montert på en sokkel av sort granitt. I sin tid hadde Johnsen gitt bysten i gave til Borgen, som takk for et maleri hun hadde fått av ham. Borgen hadde eid bronseportrettet frem til sin død i 1907.  Det var Borgens malerkolleger Johs. Müller og Marie Hauge som hadde tatt initiativ til at bysten skulle reises på Borgens grav. Etter avdukningen skrev Aftenposten rosende om portrettet:«Og saa faldt dækket for den vellykkede portrætbyste, som er udført i bronce og staar paa en vakker, lav granitsokkel».Også andre aviser trykket notiser om avdukningen med anerkjennende omtale av Johnsens byste, som det ble fremholdt utmerket seg med sin portrettlikhet. Gravmælet befinner seg øverst i den nordre delen av Vestre gravlund, i hjørnet mot Ullevålsveien.

Referanser 

Norske billedhuggere